《邑涯邢公八帙 其一》
明代·葛昕

八十年来白发繁，守中漫自说真元。乡邦奕代簪缨族，齐鲁名家齿德尊。

浥水碧波当海屋，犁邱黄石种云根。他年轩后行清跸，好上崆峒至道言。

作者简介：明济南府德平（今山东临邑县）人，字幼明，号龙池。以荫为都督府都事，迁工部屯田郎中，曾裁惜薪司炭额百余万，汰厂司内官五百余人。官至尚宝司卿。有《集玉山房稿》。